9352 


m 


m 


V 


jj. 


SARSUELA  EN  UN  ACTE  Y  EN  VERS 
lletra    de 

CONTAT     CphOCQEH 

y  música  d'  una  pila  de  mestres 

Estrenada  en  el  teatro  Fortuny  de  Reus  y  representada  repetidas 
vegadas  en  varis  teatros  de  Catalunya. 


ik- 


BARCELONA 

Biblioteca  de  <.<L'  Atlàntida» 
Dr.  Dou,  14,  baixos. 
1899    t  'V- 


Digitized  by  the  Internet  Archive 

in  2012  with  funding  from 

University  of  North  Carolina  at  Chapel  Hill 


http://archive.org/details/quitothovolsarsu12222pila 


QUI    TOT    HO     VOL, 


i 


m 


m 


V 


SARSUELA  EN  UN  ACTE  Y  EN  VERS 

lletra    de 

CONTAT     COIiOCDER 

y  música  d'  una  pila  de  mestres 

Estrenada  en  el  teatro  Fortuny  de  Reus  y  representada  repetidas 
vegadas  en  varis  teatros  de  Catalunya. 


BARCELONA 

Imprempta  L'  Atlantida,  Dr.  Dou,  14 

1899 


REPARTIMENT 


PERSONATGES  ACTORS 

Pepeia .      .      .      ...      .      .  Sra.  Mateu. 

Miguela     .      .      , »    Viada. 

Modesto     .      .      ...      .      .        Sr.  Colomer. 


La  acció  passa  avuy. 


L'  únicli  que  poí  autorisar  las  representacions  y  cobrar  los 
drets  d'  aquesta  sarsuela,  es  lo  delegat  d' obras  dramàticas,  don 
Joan  Molas  y  Casas,  qual  despatx  se  trova  en  lo  carrer  del  Hos- 
pital, núms.  12  y  14,  pis  segon. 


Acte  únich 


Sala  blanca  de  casa  la  Pepeta  y  la  Miquela  (modistas  que 
viuhen  juntas).  Mobles  pobres,  però  nets.  Al  fondo,  arcova 
ai»  cortinatges.  A  la  dreta  primer  terme,  porta  en  segon, 
finestra.  A  la  esquerra;  porta  ab  puny  y  clau,  que  dona  à  la 
escaleta,  finestra  en  segon  terme.  Taula  de  cusir;  etc. 


ESCENA  PRIMERA 

PEPETA 

Pues  senyor,  tocan  las  dugas 
y  ja  tinch  la  feyna  llesta. 
Avuy  si  que  se  'm  fa  estrany 
que  trigui  tant  la  Miquela! 
No  mes  per  portà  un  vestit 
à  la  senyora  Angeleta 
que  està  al  carré  dels  Petons, 
tres  horas  fa  que  s  passeja. 
Me  sab  greu:  avuy  qu'  entravam 
d'  arròs  à  la  marinesca... 
babe  '1  de  menjà  covat, 
es  una  cosa  que  'm  crema. 
Veyàm;  tancadas.  Vuyt  días 
que  no  han  obert  las  finestras, 
ni  en  Feliu,  que  era,  ta  poch, 
lo  xicot  de  la  Miquela 
y  se  estaba  aquí  al  costat, 
ni  en  Gumersindo  Rafeca; 

que  era  '1  que  jo  enrahonaba 
y  vivia  aquí  à  la  esquerra. 
Tot  lo  dia  se  '1  passaban 
buscant  conversa...  Entenemse! 
aquí  no  hi  han  entrat  may; 
vull  dir  que  la  tal  conversa 
consistia  en  dir  gatadas 
desde  finestra  à  finestra. 
Això  va  durar  mitj  any. 
y  res  de  parlar  d' Iglesia. 
Quan  nosaltres  arriscavam 
però  d'  un  modo  indirecte 
la  paraula  matrimoni, 
se  'ns  plantavan[com|dos  ensas 
y  arrufa  van  així  '1  nas 
com  si  'Is  vingués  mal  de  ventre. 
Jo  'Is  vaig  veure  tot  lo  joch 
;qui  'n  una  jo  per  no  veure! 
Casualment  tinch  un  clatell 
qu'  es  més  net  qu'  una  patena. 
Sobre  aquet  particular 
van  guardar  tanta  reserva, 
que  un  dia  molt  esmoladas 
'Is  vam  dir:  «Vostès  que  pensan? 
Que  arreglem  lo  del  Civil?. 
Tots  dos  van  quedar  de  pedra! 
En  Feliu  se  va  tornar 
groch  lo  mateix  qu'  una  cera!  . 
y  al  recobrar  la  paraula 
va  respondre  à  la  Miquela: 
— «Quan  se  va  morir  la  mare 
m'  hi  van  preparà  ab  prudència; 

això  de  casori  es  cosa 
que  s'  ha  de  dir  per  entregas: 
Veus?  M'  ha  vingut  tant  subtat 
que  potsétindré  de  jeure. 
— No  'ns  creyam,  parlant  d'  això 
haber  fet  cap  imprudència. 

Fills  meus,  no  hi  ha  més!  Vam  dirho 

perquè  es  la  nostre  carrera. 

Quan  va  tornà  en  sí  del  susto, 

me  va  di  '1  meu;  en  Rafecas: 

— Això  de  pogué  casarnos 

'Is  civils  no  'm  fa  1'  efecte. 

Quan  vingui  de  Madrid  1'  ordre 

qu'  are  per  moments  s'  espera 

perquè  'Is  carrabines  casin, 

ja  hos  arreg•larem  la  cuenta. 

Al  sentí  això  'ns  vam  posar 

totas  dos  com  unas  fieras: 

'ns  hi  vam  fé  à  cops  de  testos; 

ells  van  tancar  las  fïnestras 

y  no  'Is  hem  vistos  may  més. 

Eh.  quins  homes?  Qué  'Is  en  sembla? 

Per  mi  ja  estan  llestos...  Mirin! 

Crech  que  ja  'm  poden  entendre. 


ESCENA  II 

PEPETA,  MIQUELA  y   MODESTO 


Pepeta 


{Per  la  esquerra.) 
Gracias  à  Déu  soch  aquí. 
V  arròs  ja  'ns  està  esperant. 
(Entrant  descaradament  y  posantse  al  mitj  ) 
(Ah!..  Son  dugas?  Jo  'n  seguia 
no  més  qu'  una.  Molt  bé  està: 
Veig  que  pinta.  Matarem 
dos  tiros  ab  un  pardal. 
Aqui  convé  un  xich  d'  audàcia,; 
Bon  dia  tinguin. 

Ah! 


Miquela  Ah! 

(Toias  dugas  miran  a  Modesto  ab   ex  - 
tranyesa   per   no  haber  reparat  en  la  seva 
entrada,  luego  se  miran  ab  recel.  Modesto 
las  observa  ab  aplom.) 
Modesto    Ab  permís.        (4  la  Miquela.) 
Miquela  Vostè  es  molt  duenyo. 

{Sempre  ab  estranyesa) 
Modesto     Que  tal? 

Pepeta  Bé  y  vostè?  {Molt  parada.) 

Modesto  Passant 

ab  llicencia. 

(A  la  Pepa  y  passant  aprop  de  la  Miquela.) 
Pepeta  Fassi,  fassi. 

Modesto    Y  vostè? 

(A  la  Miquela  donantli  la  mà.) 
Miquela  Ni  be  ni  mal.       {Sorpresa  també.) 

Pepeta        (Havent  dit  que  dinaríam 

totas  solas,  se  'm  fa  estrany 

qu'  are  m  porti  la  Miquela 

un  forasté:  qui  serà?) 
Miquela    (Estranyo  que  d'  aquet  jove 

que  ab  mi  à  casa  s'  ha  ficat, 

ab  tant  temps  que  visch  ab  ella 

no  m'  en  hagi  parlat  may.) 
Modesto     (Totas  dugas  fan  per  mi! 

(Lo  que  trobo  mes  salat 

es  que  no  'm  coneix  cap  d'  ellas. 
Miquela     'L  senyo  's  queda  à  dinar? 
Pepeta        Ay,  ay!  A  mi  m'  ho  preguntas? 
Modesto     Donchs  jo,  per  la  meva  part, 

'Is  diré  que  ab  gust  acepto 

y  que  m  considero  honrat 

à  íé  de  Modesto  ho  juro... 
Pepeta       Donchs  1'  arròs  està  esperant. 
Modesto     L'  arròs  es  la  meva  menja: 

y  soch  molt  aficionat. 

Pepeta 

MjQUELA 
MODESTO 


Pepeta 


MODESTO 

Pepeta 

MODESTO 


Pepeta 
Modesto 


|'S  diu  Modesto!) 

(Modesto!) 
Y  després  farem  pujar 
uns  cuants  dulces,  pastelillos 
y  una  ampolla  de  Xampany. 
(Donchs  aquell  bacallà  ab  trampa 
del  vespre  serà  1'  entrant.) 
Parem  la  taula,  Miquela, 
No  s'  en  vagin  tant  aviat. 
Es  precís  qu'  ella  m'  ajudi. 
(No  pot  ser:  poden  parlar 
y  si  s'  esplican,  cucutl) 
Si  à  vostè  no  li  sab  mal. 
jo  m'  ofereixo  à  ajudaria. 
No  's  molesti. 

Vol  calla? 
A  mi  tractim  ab  franquesa; 
com  amich;  no  com  estrany. 

(Se  'n  van  per  Ja  dretc.) 


ESCENA  III 

MIQUELA 

Quins  amichs  té  la  Pepeta! 
y  com  s'  ho  porta  amagat... 
Bah!  No  fem  mals  pensaments 
tal  vegada  es  son  germà... 
Ay,  no!  No  més  té  germanas 
y  he  sentit  que  1'  ha  tractat 
de  vostè:  però  en  íin,  vàmos; 
es  molt  guapo  y  elegant. 
Per  venjarse  d'  en  Rafecas 
milió  no  ha  pogut  triar. 
M'  en  alegro  molt  per  ella; 


Qui  tot  ho  vol...— : 

però  dich,  si  hem  de  ser  franchs, 

que  més  me  1'  estimaria 

per  mi;  vamos  m'  ha  agradat. 


ESCENA  IV 

MIQUELA,    PEPA   V    MODESTO 


{Portant  la  taula  parada!) 
Modesto     Posémla  al  mitj  de  la  sala? 
Pepeta        Just,  aquí;  un  xich  més  avall. 
Miquela     iJero  aquí  falta  un  cubert. 
Pepeta        Es  vritat:  veslo  à  buscar. 

{Miquela  se  'n  va  per  la  dreta.  Ell  la   se- 
çueix  ah  la  vista  y  la  Pepa  al  veurho  diu:) 

(Ab  quina  afició  la  mira! 

D'  això  'n  dich  enamorats!) 
Modesto     (Totas  dugas  son  molt  macas. 

Ay!  si  'm  deixessin  triar... 

me  las  quedaria  totas 

per  no  desairarne  cap. 

Jo  que  tinch  en  lloch  de  cor 

una  fàbrica  de  gas, 

n'  hauré  de  gastar  molts  metros 

entremitj  de  fochs  semblants  ) 
Pepeta        (Que  fins  ara  haurà  arreglat  la  taula  ) 

No  estigui  trist;  la  Miquela 

de  aquí  à  un  rato  tornarà. 
Modesto    Cregui  que,  per  molt  que  trigui, 

jo  no  me  'n  queixaré  may. 
Pepeta       Bó!  Perquè? 
Modesto     {Allargant  las  mans.)  Quina  pregunta! 

perquè  estich  al  seu  costat. 
Pepeta       Bé:  no  fassi  tanta  mímica: 

vostè  es  un  xich  llarch  de  mans. 
Modesto   Senyoreta,  qué  li  agafa? 

Vostè  es  qui  'm  vol  agafar. 
Vol  dir? 

Que  n'  es  de  tranquil! 
Qué  diu,  qué? 

Tranquil. 

Bastant. 
Si  la  Miquela  ho  sabia... 
Com  vostè  no  li  dirà... 
Ella  y  jo  tot  'ns  ho  dihém; 
aixís  no  ns  enganyan  may. 
Sab  que  'm  sembla?  Que  aquets  dits 
'Is  hi  tindrem  d'  escursar. 

Y  perquè? 

Per  llarchs. 

Com  deye? 
Que  té  'Is  dits  llarchs. 

Regular. 
Doncas  fassi  de  manera 
que  no  se  '1  torni  à  avisar. 
Me  passa  una  cosa  estranya. 
Miri,  veu  aquestas  mant? 
Son  mans  que  fan  lo  que  volen 
y  no  las  puch  governar. 
Se  m'  han  fet  independentas 
de  la  meva  voluntat; 
cuant  veig  donas  se  'm  pronuncían 
y  's  fan  cantons  federals. 
Malament,  perquè  'Is  cantons 
tots  Is  han  escantonat. 
Estranyo  com  la  Miquela 
de  vostè  no  ha  dit  res  may. 
Té  'Is  seus  motius  per  no  ferho. 
Es  dir  que  ho  vol  ocultar? 
A.b  ella  jo  soch  més  franca. 
Ocultarli!  .  no  ho  crech  pa?. 

Y  desde  cuant  la  frecuenta? 
La  frecuento  poch  temps  fa. 
Deu  sé  inútil  preguntarli 


12    — 


si  vostè  và  ab  fins  honrats... 

Si  vostè  voldrà  casarsi. . 

Si  và  pe  'Is  camins  legals? 
Modesto   Ah!..  En  efecte,  es  inútil 

ferme  preguntas  semblants. 
Pepeta       Sent  aixís  ja  estem  conformes. 

Ella  es  noya  molt  com  cal 

y  no  vull  que  me  V  enganyin. 
Modesto   Si  senyora;  ben  pensat. 

Vostè  tampoch  deu  volerho? 
Pepeta       Voler  que  m'  enganyin?  May. 
Modesto   Que  son  lliures  totas  dugas? 
Pepeta       Vaya. 
Modesto  Oh  felicitat! 

Pepeta       (Com  que  'n  Feliu  y  *n  Rafecas 

en  porreta  'ns  han  plantat, 

ja  ho  podem  dir  que  som  lliures.) 
Modesto    Y  si  jo  més  endevant 

tingués  la  sort  d'  agradarli... 
Pepeta       Agradarme...  à  mi?  Ay,  ay! 

M'  ha  deixat  de  pedra  marbra. 
Modesto    A  vostè.  Que  té  d'  estrany? 

No  li  ha  dit  el  cor  encara 

que  si  avuy  aquí  he  pujat, 

es  per  veurela  à  vostè?.. 

es  perquè  vostè  s'  hi  està? 
Pepeta.       Y  ha  vingut  ab  la  Miquela 

sols  per  mi? 
Modesto  Endevinat; 

>  i  no  es  per  elJa,  li  juro; 

no  hauria  gosat  à  entrar. 
Pepeta       Desde  cuant  pensaba  ab  mi? 
Modesto     Desde  sempre. 
Pepeta  Qu*  es  estran} ! 

Y  desde  cuant  me  coneix? 
Modesto    Desde  may. 
Pepeta  Ay,  qu'  es  salat! 

Modesto    Però  un  salat  que  's  pot  rebre; 

vull  dir  que  estich  bé  de  sal. 

Pepeta 

Però  ab  tot,  vostè,  per  forsa, 

m'  haurà  vist  en  altre  part. 

MODESTO 

Ahont? 

Pepeta 

En  un  altre  banda. 

MODESTO 

Prou;  ja  hi  vaig  de  'n  tant  en  tant 

Pepeta 

Vatua  '1  món!  Sab  que  'm  xoca? 

Modesto 

Ja  hi  estich  acostumat; 

sempre  faig  aquest  afecte. 

Pepeta 

M'  ha  agrada  perquè  es  tant  francb 

Es  dir  que  vostè  m'  ha  vist? 

Modesto 

Si  1'  he  vista?  Dona,  y  tal! 

Pepeta 

Ahont? 

Modesto 

A  la  meva  arcoba! 

Pepet \ 

Que  diu! 

Modesto 

L' he  vista  somiant; 

y  la  dona  del  meu  somni 

era  ab  vostè  tant  igual, 

tant  pastada...  fins  se  deya 

Pepa  com  vostè: 

Pepeta 

Ay,  ay! 

Això  si  que  's  pot  escriure! 

Modesto 

Que  diu?  Fins  se  pot  cantar. 

MÚSICA 

Modesto 

L'  altre  nit  jo  somiava 

que  als  meus  brassos  vostè  estaba 
que  un  pas  de  schotisch  ballaba 
en  el  Prado  Català  n. 


Pepeta       Al  compàs  d'  aquella  orquesta 
allí  ballo  cada  festa; 
quan  tenim  la  feyna  llesta 
cap  al  Prado  Catalàn. 

Modesto     Donchs  ja  veu  com  els  meus  somnis 
sempre  sempre  son  vritat. 
Si  algun  cop  somio  truitas 
sempre  'n  menjo  1'  endemà. 

Pepet  \        Ja  veig  com  lo  que  ha  somiat 
pot  ben  sé  una  realitat; 
seguint  per  tan  boa  camí 
fàcilment  's  dona  '1  si. 

Lo  que  diu  que  ha  somiat 
pot  ben  sé  realitat, 
si  vostè  va  ab  bon  fi 
no  puch  negarli  '1  sí. 

Modesto    Ja  veu  com  lo  que  he  somiat 
pot  ben  sé  una  realitat; 
seguint  per  tan  bon  camí 
fàcilment  's  logra  '1  sí. 

Lo  que  dich  qu'  he  somiat 
pot  ben  sé  realitat 
com  vinch  ab  molt  bon  fi 
no  pot  negarme  '1  sí. 

{Li  besa  la  mà  y  ballan  7  schotisch  ) 


DECLAMAT 

{Al  final  del  duo  surt  la   Miquela   ab 
la  cassola  d'  arròs  y  V  altre  cubert.) 
Los  dos       Ah!  {Al  veure  la  Miquela.) 

Miquela    La  mesa  està  en  la  sopa, 

com  deya  aquell  comediant. 
Modesto      Permetim  que  segui  '1  mitj: 
jo  sempre  al  mitj;  ja  se  sab. 

Miquela     Bueno,  ü».  ichs;  vaig  à  servirlos. 
Y  '1  pa? 

{Reparant  que  d  la  taula  n  hi  falta.) 

Pepeta         Bó!  No  1'  he  pujat; 

però  baixo  à  cal  forner 
y  torno  à  sé  aquí  al  instant. 
(Somiarme  sense  coneixe'm... 
no  es  vritat  que  sembla  estrany?., 
però  sento  à  dir  qu'  es  cosa 
que  tothom  s'  hi  pot  trobar.) 

{Tot  anansent  per  la  esquerra.) 


ESCENA  V 

MJQUELA  V  MODSSTO 


{Assentats  d  taula.) 
Modesto    (Vritat  es  que  la  Pepeta 

val  mes  pessetas  que  '1  mon; 

però  la  Miquela,  en  cambi, 

es  com  un  pomet  de  flors. 

Ja  qu'  es  fora,  comenssem 

un  altre  romanso  nou.) 

Digui,  Miquela. 
Miquela  Que  mana? 

Modesto    Me  podria  fé  un  favor? 
Miquela    Espliquis. 
Modesto  Te  de  saber 

que  aquets  ulls  me  causan  pó: 

que  cuant  me  mira,  m'  agafan 

esgarrifansas  d'  amor. 

Per  lo  tant,  mentres  li  parlo 

no  'm  miri  gaire  si  pot. 
Miquela    Això  ray;  no  'm  miri  à  mi.  {Alsznise.) 

Modesto  Ah!  si  fos  possible  prou.  {Seguintla.) 

Miquela    Miris  no  mes  la  Pepeta 

qu'  es  ben  maca. 
Modesto    Sí;  ho  es  molt  (Arrimantsi.) 

corrent;  esüch  ab  vostè. 
Miquel  \    No  s'  hi  estigui,  tant  aprop. 
Modesto    Donchs  no  'm  miri  d'  aquet  modo. 
Miquela    Ay,  ay!  No  puch  mirar? 
Modesto  No; 

perquè  té  dos  ulls,  Miquela. 

que  semblan  castells  de  foch; 

que  cuant  me  miran  m'  enlluernan 

y  *m  trencan  las  oracions 

y  han  lograt  que  ab  un  moment 

jo  1'  estimi  com  un  boitg. 
Miquela     Y  vé  à  casa  la  Pepeta 

sols  per  mi? 
Modesto  Cert  com  lo  sol; 

si  no  es  per  tú,  t'  ho  asseguro; 

aquí  no  hauria  entrat  jo. 

Tomba  aquets  ulls  que  'm  mareíjo. 
Miquela     No  'm  tracti  de  tú  si  pot. 
Modesto     Dispensi;  faré  '1  que  pugui 

per  no  tractarthi,  si  ho  vols. 
Mjquela     Donchs  probiu. 
Modesto  Molt  be  diu. 

Que  respon  al  meu  amor? 
Miquela     Això  es  una  garrotada! 
Modesto     Que  li  ha  fet  mal? 
Miqufl.\  No  senyo, 

Es  garrotada  d'  aquellas 

que  may  m'  han  romput  cap  ós. 
Modesto     Posi  tots  els  taps  que  vulgà. 
Miquela     Però  jo  no  '1  conech  prou.! 
Mndesto     Modesto  Blanch;  estudio 

là  carrera  de  nebot         ' 

d'  un  oncle  que  pateix  d'  asrrïa 

y  te  cuatre  ó  cinch  milions. 
Miquela'    (Això  no  s  pot  deixar  corre.) 

Ja  veu  Miquela,  que  soch 

una  verdadera  ganga; 

un  partit  escandalós. 

Vostè  ha  dit  que  soch  molt  maca; 

per  lo  tant  tinch  ambició. 

Demani  tot  lo  que  vulgui; 

tiri  al  dret  ara  que  hi  som. 

Voldria  un  jove  de  prendas; 

complert  ab  tot  y  per  tot; 

ben  relacionat...  que  tingui... 

possibles,  si  vostè  vol; 

un  jove  de  bona  casa... 

en  fi,  de  suposició. 

Que  soch  un  jove  de  prendas 

no  està  bé  que  ho  diga  jó. 

(Ne  tinch  tantas  d'  empenyadas 

que  no  veuhen  may  '1  sol...) 

A  pesar  de  que  ab  '1  tío 

vam  tenir  certas  cuestions, 

com  no  té  parents,  suposo 

que  al  morir  m'  ho  deixa  tot. 

Suposo  que  ab  aquets  cuartos 

puch  ser  diputat  à  Corts; 

ab  lo  meu  talent  y  audàcia 

suposo  que  costa  poch: 

Suposo...  Per  fi...  soch  jove 

de  molta  suposició. 

Es  possible  que  ab  negocis 

ab  caixas  y  obligacions 

aumenti  'Is  meus  interesos 

si  segueixo  tenint  sort: 

es  possible  arrastrar  cotxe; 

possible  ser  poderós... 

Per  un  home  que  's  bellugui 

diré  qu'  es  possible  tot. 

Ja  ho  veu;  jove  de  possibles 

ningú  pot  negar  que  ho  soch. 

<3ui  tot  ho  vol... — 3 

MlQUELA 
MODESTO 


Estich  ben  relacionat 

y  ningú  tant  bé  com  jo: 

perquè  si  vostè  m'  acepta 

ab  vostè  tinch  relacions: 

ja  veu  vostè  qu'  es  difícil 

relacionarse  milió. 

Que  soch  fill  de  bona  casa, 

no  's  pot  duptar  poch  ni  molt; 

à  casa  en  Xifré  vaig  néixer; 

ab  això  ja  està  dit  tot. 

Vostè  vol  joves  complerts? 

Donchs  mirim  per  tots  cantons, 

y  si  'm  falta  res  avisim 

que  encara  'm  farà  favor. 

De  modo  que  soch  de  prendas; 

tinch  molt  bonàs  relacions; 

soch  complert;  tinch  molts  possibles; 

tinch  molta  suposició; 

soch  fill  de  molt  bona  casa 

y  1'  estimo;  que  respon?  (A genollanise .) 

(M' ha  deixat  mitj  convensuda.) 

Cuiti;  fassim  '1  favor 

de  darme  '1  sí  que  ambiciono 

barreijat  ab  un  petó. 


ESCENA    VI 

Dits,  PEPETA 


Pepeta       (Ab  un  pd.)  Vamos,  va  mos;  ja  ho  tinch  tot. 
Modesto    (Ara  sí  que  m'  ha  atrapat!) 
Pepeta       Que  feya  aquí  agenollat? 

sab  que  'm  sembla  molt...  devot? 
Modesto   Jo  devot? 
Pepeta  De  la  Miquela. 

(Aquet  deu  sé  un  gata  maula!) 

MODESTO 

Si  adobo  '1  peu  de  la  taula.  (Fenlho). 

Pepeta 

Ah! 

MODESTO 

Ves:  si  'm  descuido  'm  pela.) 

IPepeta 

Cuiti,  que  espera  1'  arròs. 

MODESTO 

Donchs  ataquem  la  cassola, 

y  comensi  la  tavola; 

vinga  gresca! 

Las  dos 

Qu'  es  graciósl 

MODESTO 

No  puch  dirlos  de  precís 

si  tinch  gràcia  ó  bé  desgracia; 

però  val  mes  caure  en  gràcia, 

que  no  pas  de  un  tercé  pis. 

(Estich  entre  dos  pantanos... 

Que  pateixi  no  m'  estranya. 

Vetaquí  '1  gobern  d'  Espanya 

entre  carlins  y  cubanos.) 

Veyam;  tastem  aquet  vi. 

Qu*  es  vi  blanch?  (Servinilo.) 

'Pepeta 

Sí:  del  Priorat. 

JVÏODESTO 

(Quin  color  mes  esbravat!) 

Primé  un  brindis,  eh? 

Pepeta 

Sí. 

Miquela 

Sí. 

MÚSICA 


I 


Modesto   Tot  aquell  que  té  tristesa 
lo  bon  vi  '1  posa  trempat; 
y  hasta  '1  ton  to  que  'n  veu  massa, 
deixa  de  ser  un  ignorant; 
perquè  no  sabent  escriure 
fa  unas  eses  que  ya,  ya! 


Trinch,  trinch,  trinch,  trinch,  trinch, 
no  ya  ré  al  mon  milió 
com  '1  vi  bó. 

Tots 


Trinch,  trinch...  etc. 


II 

Modesto    Diu  que  tot  '1  que  beu  massa 
sempre  està  mitj  mareijat; 
té  la  pinya,  agaía  '1  lloro, 
té  la  turca  y  fins  'J  gat: 
però  aquell  que  s'  enamora 
diuhen  que  ho  té  tot  plegat. 

Trinch,  trinch,  trinch,  trinch,  trinch,. 
no  ya  ré  al  mon  milió 
com  '1  vi  bó. 

Tots  Trinch,  trinch...  etc. 


RECITAT 


Modesto 


Pepeta 
Miquela 

Pepeta 
Modesto 

Miquela 
Modesto 


Pepeta 

Modesto 
Pepeta 

Modesto 


Que  la  tabola  comensi 

(Bebenf)  ab  un  trago.  Brrr!  Q\ï  es  agre  I 

No  beguin  qu'  això  es  vinagre! 

Veyam.  Esvritat!  dispensi. 

Això  deu  ser  una  brometa 

del  taberner. 

Algun  error. 
Com  error?  Es  un  horror 
fé  un  home  à  la  vinagretaï 
Vaya  un  modo  d'  enganyar! 
Si  algú  té  basca  per  qui, 
que  arrimi  '1  nas  cap  à  mi 
y  de  cop  li  passarà. 
No  hi  ha  res  perdut  per  xó: 
y  baixo  y  torno  al  moment. 
No  ho  consento... 

No  ho  consent?" 
Perquè  dech  anarhi  jo. 

Ja  que  el  taberner  ha  comès... 
ó  s'  ha  permès  tal  engany, 
vaig  en  busca  dei  Champany 
v  'Is  pastels  que  'Is  hi  he  promès. 
Vostè  pot  anar  à  manir 

(A  Miquela.) 
la  escarola  per  1  entrant. 
Bueno.  (Se  'n  va  per  la  dreta.) 

(Aixís  no  parlaran 
mentres  soch  fora  d'  aquí.) 

(Se  'n  va  precipitadament  per  la  esquerra.) 


ESCENA  VII 

PE  PETA  lliegO  MIQUELA 


{Mirant  d  la  finestra  esquerra.) 
Hola!  Veig  allí  en  Rafecas 
que  'm  fa  senyas:  no  'n  fem  cas. 
Lo  que  'm  va  fer  fa.  vuit  días, 
no  hi  ha  més,  la  pagarà. 
Ara  surt  per  'lli  'n  Feliu. 

(Mirant  d  la  dreta.) 
En  Feliu?  Per  mi  ha  acabat.         (Sortint.) 
Alió  de  tancar  finestras 
al  parlarli  de  casar, 
me  va  fer  molt  poch  felissa. 

Y  fan  signos!  descarats! 
Venjemnos,  noya? 

Venjemnos. 
Tanquem  finestras. 

(Tancant  ah  forsa  las  finestras?) 
Ja  està. 
S'  ha  quedat  com  una  estàtua. 

(Mirant  per  las  ccrtinetas .) 

Y  '1  meu  ab  un  pam  de  nas. 

(Me  casaré  ab  n  Modesto. 

Prenem  informes:  vejam.) 
Miquela    (En  Modesto  'm  convé  més: 

informemnos...)  Tú  que  tal? 

Que  te  'n  sembla  d'  aquet  jove? 
Pepeta       Semr  la  un  jove  molt  trempat; 

ey!  jo  no  li  tractat  gaire. 
Miquela    Jo  tampoch. 
Pepeta  Tú?  qu'  es  estrany! 

Jo  'm  creya  que  '1  coneixías. 
Miquela.    Al  revés.  Tú,  si  per  cas. 

Com  he  vist  que  1'  has  atmés... 
Pepeta        V  he  atmés  perquè  1'  has  portat. 
Miquela    Qui  jo? 
Pepeta  Vaya! 

Miquela  Pitjo  tú 

que  '1  convidas  a  dinar. 
Pepeta       Jo  ho  he  fet  perquè  'm  pensaba 

que  era  amich  teu  de  molts  anys. 
Miquela    Es  dir  que  no  '1  coneixem? 
Pepeta        Es  à  dir  qne  'ns  ha  enganyat? 
Miquela     A  mi  m'  ha  parlat  d'  amor, 

y  de  casament. 
Pepeta  Farsant! 

A  mi  m'  ha  dit  lo  mateix; 

però  no  se  'n  burlarà. 

Si  torna  aquí  à  presentarse 

'1  tiro  escaias  avall. 
Miquela    Lo  milió  perquè  no  torni 

serà  tancarnos. 
Pepeta  Ja  està. 

(Tancant  la  porta  esquerra. .> 

Y  ara  obrirem  las  fiaestras. 

{Obrint  cada  una  la  seva.)- 
Miquela    Obrimlas,  sí;  no  fos  cas... 
Pepeta       Si  no  's  para  la  ratera, 

las  ratas  no  hi  cauhen  may. 

(Trucan.) 


2i 


MlQUELA 

Pepeta 

MODESTO 

Pepeta 
Míquela 


Pepeta 

Míquela 
Pepeta 
Las  dos 


Calla!..  Trucan. 

Potsé  es  ell: 
no  responguis  tú.  Qui  hi  ha? 

{Dintre.) 
'Ls  hi  porto  dugas  cartas.     (Ab  veu  de  nas.) 
L'  ataconador  d*  abaix.         (Anant  d  obrir.) 
Son  de  'n  Feliu  y  en  Rafecas. 
Escolta  si  sents  pujar: 
sents  res? 

No:  no  crech  que  torni. 

(Escoltant.) 
Donchs,  obra. 

Endevant.  (Obrint,) 

Ah! 

(Sorpresas  é  indignadas  al  veure 

d  Modesto  que  's  presenta    ab    lo 

barret    al  clatell,   una    botella   de 

Champagne  y  un  paquet  de  dulces.) 


ESCENA  ULTIMA. 

MIQUELA,  PEPETA  V  MODESTO 


Modesto     Ego  sum!  No  he  tardat  gens. 
Que  'Is  sembla  la  imitació 
del  porter  ataconador? 
Míquela     Surti!    (Signant  d  la  porta  ab  gran  dignitat.} 
Pepeta  Vagissen  corrents!  (Ià.) 

Enganyar  duas  amigas! 
Míquela    Fora! 
Pepeta  Fora  repeteixo! 

Modesto    Senyoretas...  obeheixo... 

(Se  'n  vd  tot  motxo  y  al  arribar 
d  la  porta  la  tanca  y  's  fica  la  clau 
d  la  butxaca.) 
Las  dos       Ah!  (Al  veure  lo  que  ha  fet.) 

Modesto     Com  ara  plouhen  figas!    (Posanfse  al  mi/j.) 

A  que  ve  tanta  malícia? 
Pepeta       Surti,  qu'  estem  irritadas! 
Modesto     Contra  mi? 
Miquela  Sí:  molt  cremadas! 

Modesto    Es  la  primera  noticia. 

Vaya,  un  trago  d'  aquet  vi; 

tot  plegat  no  serà  ré. 
Pepeta       Beure  d'  això?  De  primé 

beuré  arsenich. 
Miquela  Ah!  sí,  sí. 

Modesto      Veig  que  tota  s'  hi  acalora. 
Pepeta       Mentres  vostè  s'  ha  n'  anat, 

la  tramoya  hem  aclarat. 
Modesto     Y  per  xó  hem  treuhen  à  fora? 

Això  si  qu'  està  curiós! 
Pepeta       Vostè  ha  pujat  fins  aquí, 

sols  per  burlarse  de  mi. 
Miquela     Y  de  mi. 

Modesto  Qui  jo!  Gran  Dios! 

Miquela     Es  cert  que  s'  ha  declarat 

à  la  Pepa? 
Modesto  Sí;  y  qué? 

Pepeta        Y  à  la  Miquela.' 
Modesto  També. 

Pepeta       Y  ho  confessa  '1  descarat! 
Modesto    Y  fins  m'  han  alabo;  sí. 
Pepeta       No  hi  ha  de  què:  perquè  es  clà 

que  si  ab  ella  's  vol  casar, 

me  volia  enganyà  à  mi. 
Modesto    No  ho  veig  tant  clà  com  vostè. 
Pepeta       Donchs  perdoni:  no  sabia 

que  estimarne  dos  podia. 
Modesto    Donchs  ja  veu  com  tot  pot  ser. 
Pepeta       Donchs  aquí,  per  si  ho  ignora 

'1  que  hi  entra  'n  surt  casat: 

y  diu  qu'  Espanya  es  privat 

tenir  més  d'  una  senyora. 

Modesto    Aixó  es  lo  que  jo  no  aprobo!     (ab  explosió) 
D'  aixó  'm  queixo  y  n'  estich  trist. 
Las  nostres  lleys  no  han  previst 
lo  cas  estrany  en  que  'm  trobol 
Legisladors  frets  com  neu 
que  no  comprenen  V  amor! 
Ah!  si  tinguessin  un  cor 
ab  las  aixamplas  del  meu! 
Tot  aquell  que  ha  treballat 
à  fé  unas  lleys  que  no  admeto, 
m'  hi  jugo  qu'  era  algun  gueto, 
que  'm  triplicaba  la  edat. 
Per  xó  li  ànima  s'  altera 
al  veurer  lleys  tant  g-lassadas: 
si  jo  las  'gués  fabricadas, 
ja  hauria  anat  d*  altra  manera! 

(Mentres  va  parlant,  ellas  figuran  dar- 
li  corda.) 
jEncare  diran  si  'Is  moros 
per  vint  donas  tenen  cor! 
Jo  tinch  un  cor  per  1'  amor, 
com  una  plassa  de  toros! 
Un  cor!.. 

Uy!  com  se  desborda. 
Qu'  es  vol  casà  ó  que  vol  fer? 
(  Transició  còmica  ) 
Porteume  à  cal  carreté 
que  s'  ha  m'  ha  romput  la  corda! 

(Pausa.) 
Finalment,  vostè  que  vol? 
Vull...  casarme...  no  diré 
ab  la  més  maca,  perquè 
totas  duhas  ho  son  molt; 
però  en  cambi,  la  primera 
que  m'acepti  per  marit, 
m'  hi  casaré  tot  seguit. 
La  víctima  ja  s'  espera. 

(Crusantse  de  brassos.  Pausa) 


Pepeta 
Modesto 


Pepeta. 
Modesto 

Callan?  Ningú  'm  vol?  Corrent. 
Miquel*     No  dich  això,  no  senyo. 
Pepeta       No  senyo,  no  dich  això, 
Miquela    Però  parla  formalment? 
Pepeta       Y  si  alguna  de  las  dos 

li  dona  '1  sí  decidida, 

s'  hi  casarà? 
Modesto  De  seguida. 

Las  dos      Donchs  ja  pot  sé  ;1  meu  espòs. 

(Allargantli  totas  dugas  la  mà  que  ell 
agafà.) 
Modesto     Mireu,  pobretas,  mireu! 

Lo  que  he  dit;  las  lleys  d'  Espanya! 

No  ni  pensem:  un  altre  manya. 

Se  'm  volen  fé  à  cara  ó  creu? 
Pepeta       M'  hi  confronto. 
Miquela  Ben  pensat. 

Modesto   Donchs  demani.     (Ab  una  moneda  d  la  mà) 
Miquela  Creu. 

Pepeta  Jo  cara! 

Modesto   Tiro:  Uaa,  dos,  tres...  (Tirant.) 

Las  dos  Ara! 

Pepeta       He  perdut! 
Miquela  Donchs  jo  he  guanyat! 

(Cau  una  carta  ab  tina  pedra,  de  la  fi- 
nestra dreta  v  als  petis  de  la  Miquela 
que  la  cull  ab  dissimulo,) 

(Una  carta  d'  en  Feliu! 
Modesto    (Me  sab  greu  per  la  Pepeta! 

Qu'  està  trista  la  pobreta!) 
Miquela    (Vejam  qu*  es  lo  que  m'  escriu!) 
Modesto    (Lo  dimoni  que  ho  entenga: 

la  perdo  y  ara  'm  sap  greu.) 
Pepeta       (He  dit  cara,  tenint  creu 

à  la  punta  de  la  llengua!) 
Miquela    (Diu  que  del  poble  ha  portat 

'Is  papers  y  hem  de  casarnos...) 

(l•lcantse  la  caria  d  la  butxaca.) 

Pepeta 

MODESTO 

Pepeta 

MODESTO 

Pepeta 


MODESTO 

Pepeta 

MODESTO 

Pepeta 

Miquela 

Pepeta 

Miquela 

Pepeta 

Miquel*. 

Modesto 


Pepeta 


Pepeta:  res  d'  enfadarnos. 

{Agafant  d  Modesto  y  portantlo  cap  à 
la  Pepeta.) 
Te  '1  cedeixo  de  bon  grat. 

(Modesto  's  queda  parat  mirant  d   la 
Miquela). 
Com  veig  qu'  estabas  tristota... 
Acepto. 

Yare?  qué  diu? 
(Cau  una  carta  igual  per  la  esquerra.) 
(Calla!  En  Rafecas  m'  escriu.) 

(Lo  mateix  joch.) 
(Això  sí  que  'm  destarota!) 
(Gracias  à  Deu  que  '1  pavana 
per  fi  s'  ha  determinat! 
rL  casament  s*  arreglat 
y  's  farà  V  altre  setmana.) 
(Ara  la  Miquela  m  dol!) 
Veig  que  perdrel  te  sab  greu: 
aquí  '1  tens  pel  mateix  preu- 
(Sembla  que  tampoch  me  vol.) 
Té,  no  fassis  cumpliments. 
(Lo  fan  anar  d  empentas  de  V  una  d  ï  altre.) 
No  'm  guanyas  à  generosa; 
quédatel,  sigas  ditxosa. 
Ay!  no  filla,  no:  aquí  '1  tens! 
Si  no  'm  convé  gens  ni  gota. 
Donchs  no  '1  vull. 

Ni  jo  tampoch. 
Senyoretas...  poch  à  poch, 
que  jo  no  soch  cap  pilota. 
Tot  això  no  ho  veig  prou  clà, 
ni  jo  podré  conformarme: 
s'  han  barallat  per  agafarme 
y  ara  per  deixarme  anar? 
Vejam,  quin  es  el  pretest? 
'L  pretest  es  que  'ns  casem 
ab  dos  joves  que  estimem; 

per  lo  tant  ja  està  ben  llest. 
Modesto     Per  lo  que  he  pogut  entendre 

soch  la  víctima  d'  uns  jochs... 
Pepeta       Es  un  misto  entre  dos  fochs 

que  no  s'  ha  pogut  encendre. 

Ara  pot  sortir  d'  aquí; 

y  tingui '1  ditxo  per  cert. 

Qui  tot  ho  vol,  tot  ho  pert. 

{Li  signan  la  porta,) 
Modesto    Avans  deixim  despedir. 


MÚSICA 

Modesto    'L  que  tot  ho  vol,  senyors, 
aquí  's  diu  que  tot  ho  pert. 
Aquet  ditxo  que  m'  han  ditxo 
es  un  ditxo  que  no  es  cert; 
perquè  si  ara  'ns  aplaudeixen 
crech  que  no  haurem  perdut  res. 


Tots 


Pim,  pam,  pam,  pim,  pam. 
Es  soroll  molt  bonich 

lo  sè  aplaudit. 
Pim,  pam...  etc. 

